51. ΑΠΟΦΑΣΗ ΥΠΟΥΡΓΟΥ  ΔΗΜΟΣΙΑΣ ΤΑΞΗΣ Αριθ. 6501/7/2-κστ΄  της 27-28 Ιουλ. 1999   (ΦΕΚ Β΄ 1538)  Όροι φύλαξης και ορθής χρησιμοποίησης των διατιθέμενων για εκπαιδευτικούς σκοπούς ναρκωτικών ουσιών.  Έχοντας υπόψη: 1.Τις διατάξεις του άρθρ. 5 του Νόμ. 2334/1995 (Α΄ 184) «Υπηρεσία Εναερίων Μέσων της Ελληνικής Αστυνομίας και άλλες διατάξεις». 2.Τις διατάξεις του άρθρ. 29 Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154) και αντικαταστάθηκε με το άρθρ. 1 του Νόμ. 2469/1997 (Α΄ 38). 4.Α.η.49-51 Σχολές Σωμάτων Ασφαλείας   857 3.Το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού, αποφασίζουμε: Διάθεση ναρκωτικών ουσιών Άρθρ.1.-1.Η διάθεση ναρκωτικών ουσιών για εκπαιδευτικούς σκοπούς γίνεται από την κατά τόπο αρμόδια Εισαγγελική Αρχή, μετά από έγγραφο αίτημα του διοικητή της οικείας Αστυνομικής Σχολής, ή Τμήματος Δοκίμων Αστυφυλάκων, εφόσον αυτό στεγάζεται εκτός της έδρας της Σχολής Αστυφυλάκων, ή του γενικού αστυνομικού διευθυντή Γενικής Αστυνομικής Διεύθυνσης ή του διευθυντή Αστυνομικής Διεύθυνσης, κατά περίπτωση, ύστερα από σχετική πρόταση του διδάσκοντος εκπαιδευτή ή συνοδού – χειριστή αστυνομικού σκύλου. 2.Στο ανωτέρω αίτημα αναφέρονται ο τόπος και το είδος της εκπαίδευσης, το είδος και η ποσότητα των αιτουμένων ναρκωτικών ουσιών, ο τόπος φύλαξης των ουσιών αυτών, καθώς και ο υπεύθυνος για την παραλαβή, φύλαξη και διαχείρισή τους. 3.Η ποσότητα των διατιθεμένων ναρκωτικών ουσιών μετράται με τη χρήση ζυγού ακριβείας, η δε παραλαβή αυτών πιστοποιείται με τη σύνταξη πρακτικού παράδοσης και παραλαβής, το οποίο υπογράφεται από τον υπεύθυνο που αναφέρεται στην προηγούμενη παράγραφο του παρόντος και τον εντεταλμένο υπάλληλο της Εισαγγελικής Αρχής, όταν η παραλαβή γίνεται από κατάστημα αυτής, ή από τον αρμοδίως εξουσιοδοτημένο της οικείας Αστυνομικής Αρχής, στην οποία φυλάσσονται οι ναρκωτικές ουσίες, εφόσον η παραλαβή γίνεται από Αστυνομική Υπηρεσία, βάσει εγκριτικής παραγγελίας της αρμόδιας Εισαγγελικής Αρχής. Τυχόν παρουσία εκπροσώπου της Εισαγγελικής Αρχής, στην τελευταία περίπτωση, μνημονεύεται απαραιτήτως στο πρακτικό. Όροι φύλαξης Άρθρ.2.-1.Οι ναρκωτικές ουσίες παραλαμβάνονται σε ειδικές αεροστεγείς και διαφανείς πλαστικές σακούλες ή σε αεροστεγή γυάλινα άθραυστα βαζάκια, ώστε να παρέχεται η δυνατότητα άμεσης οπτικής προσέγγισης και να αποφεύγεται  η απ’ ευθείας επαφή, φθορά ή απώλεια αυτών. Κατά τη διάρκεια της εκπαίδευσης και εφόσον συντρέχουν ειδικοί όροι, συναφείς προς το είδος και τη φύση αυτής, επιτρέπεται, με ευθύνη του εκπαιδευτή, παραλλαγή της ανωτέρω συσκευασίας για την εξυπηρέτηση του σκοπού της εκπαίδευσης, σύμφωνα με το σχετικό εκπαιδευτικό πρόγραμμα. 2.Οι ναρκωτικές ουσίες φυλάσσονται σε ειδικά ερμάρια επαρκούς ασφαλείας στα Τμήματα Σπουδών των Αστυνομικών Σχολών ή στα Γραφεία Σπουδών των Τμημάτων Δοκίμων Αστυφυλάκων, εφόσον τα Τμήματα αυτά λειτουργούν εκτός της έδρας της Σχολής Αστυφυλάκων, ή στα Τμήματα Εκπαίδευσης και τα Γραφεία Εκπαίδευσης των Γενικών Αστυνομικών Διευθύνσεων και των Αστυνομικών Διευθύνσεων, αντίστοιχα. Υπεύθυνοι για τη φύλαξη είναι οι προϊστάμενοι των οικείων Τμημάτων και Γραφείων, κατά περίπτωση. Κατ’ εξαίρεση προκειμένου για ναρκωτικές ουσίες που αφορούν την εκπαίδευση αστυνομικών σκύλων αυτές φυλάσσονται με τους ίδιους όρους ασφαλείας, εάν πρόκειται για τη βασική εκπαίδευση σε χώρο της Υπηρεσίας που διαμένουν οι σκύλοι με μέριμνα και ευθύνη του επόπτη σκύλων, ενώ αν πρόκειται για συντηρητική εκπαίδευση σε χώρο της Υπηρεσίας που ανήκει ο συνοδός αστυνομικός με μέριμνα και ευθύνη του ιδίου. Η κατ’ εξαίρεση αυτή φύλαξη των ναρκωτικών ουσιών, μνημονεύεται στο σχετικό έγγραφο της παρ. 2 του άρθρ. 1 της παρούσας απόφασης. Όροι χρησιμοποίησης Άρθρ.3.-1.Από τους χώρους φύλαξης οι ναρκωτικές ουσίες εξέρχονται, για εκπαιδευτικούς σκοπούς, ύστερα από προφορικό αίτημα του διδάσκοντος και έγκριση του αρμοδίου και υπεύθυνου για τη φύλαξή τους, στον οποίο και επιστρέφονται. Για κάθε τέτοια περίπτωση συντάσσεται πρακτικό παράδοσης, παραλαβής, καθώς και πρακτικό επιστροφής, που υπογράφεται από τον αρμόδιο για τη φύλαξή τους και το διδάσκοντα. Στο πρακτικό αναφέρονται τα είδη και οι ποσότητες των ναρκωτικών. Οι διατάξεις της παρούσας παραγράφου δεν εφαρμόζονται όταν πρόκειται για τη συντηρητική εκπαίδευση αστυνομικών σκύλων ανίχνευσης ναρκωτικών. 2.Η τυχόν ανάλωση ή φθορά ναρκωτικών ουσιών για εκπαιδευτικούς σκοπούς, όπως χρήσεις σε αντιδραστήρια ή άλλες αναγκαίες πειραματικές ενέργειες (TESTS), πιστοποιείται με τη σύνταξη και υπογραφή σχετικού πρακτικού τριμελούς επιτροπής, η οποία απαρτίζεται από τον διδάσκοντα, τον αρχαιότερο των εκπαιδευομένων και τον προϊστάμενο Τμήματος Σπουδών ή Γραφείου Σπουδών ή Τμήματος Εκπαίδευσης ή Γραφείου Εκπαίδευσης, αντίστοιχα. Κατ’ εξαίρεση και εφόσον η εκπαίδευση αφορά τη βασική ή συντηρητική εκπαίδευση αστυνομικού σκύλου που πραγματοποιείται εκτός της έδρας των προαναφερομένων Υπηρεσιών η ανάλωση, φθορά ή απώλεια ναρκωτικών ουσιών, εξαιτίας των σκοπών  (Μετά τη σελ. 24,84104) Σελ.  24,84105 Τεύχος 1335 Σελ. 117 Σχολές Σωμάτων Ασφαλείας 4.Α.η.51   858 της εκπαίδευσης, πιστοποιείται με τη σύνταξη πρακτικού τριμελούς επιτροπής, που απαρτίζεται από τον εκπαιδευτή ή τον συνοδό αστυνομικό και δύο άλλους αστυνομικούς της ίδιας Υπηρεσίας που παρίστανται στην εκπαίδευση. Στην έννοια της βασικής και συντηρητικής εκπαίδευσης των αστυνομικών σκύλων υπάγεται και η διάθεση και κατοχή ναρκωτικών ουσιών για την εκτέλεση υπηρεσίας, ως απολύτως συναφής και ουσιαστικά ταυτόσημη. Τα υπολείμματα ναρκωτικών ουσιών, στις ως άνω περιπτώσεις, επιστρέφονται και πραγματοποιείται νέα παραλαβή. Όροι επιστροφής ή αντικατάστασης Άρθρ.4.-1.Οι διατεθείσες για εκπαιδευτικούς σκοπούς ναρκωτικές ουσίες επιστρέφονται υποχρεωτικά, εφόσον αυτό ζητηθεί από την αρμόδια Εισαγγελική Αρχή, που είχε εγκρίνει τη χορήγησή τους ή εκλείψει ο  σκοπός, για τον οποίο είχαν χορηγηθεί, η δε επιστροφή αυτών πιστοποιείται με τη σύνταξη πρακτικού επιστροφής. 2.Η αντικατάσταση των ναρκωτικών ουσιών, λόγω παλαιότητας ή σύννομης και κανονικής ανάλωσης ή απώλειας ή φθοράς και ο εμπλουτισμός της συλλογής με νέες μορφές και δείγματα ναρκωτικών, γίνεται, σύμφωνα με τις διατάξεις του άρθρ. 1 της παρούσας. 3.Στις ανωτέρω περιπτώσεις, οι επιστρεφόμενες ναρκωτικές ουσίες συνοδεύονται από το πρακτικό παράδοσης και παραλαβής, που συντάχθηκε κατά την αρχική διάθεση, καθώς και από τα επιμέρους πρακτικά ανάλωσης ή απώλειας ή φθοράς, που συντάσσονται κατά τις διατάξεις της παρούσας. Τελικές – Μεταβατικές διατάξεις Άρθρ.5.-1.Για την πιστοποίηση του είδους και της ποσότητας των επιστρεφομένων ναρκωτικών ουσιών, αυτές μπορεί να αποστέλλονται για εξέταση, αμέσως μετά την επιστροφή τους, στο Γενικό Χημείο του Κράτους ή τα κατά τόπους Παραρτήματα αυτού ή σε Πανεπιστήμια, που έχουν αυτή τη δυνατότητα,  (ΦΕΚ Β΄ α της Αρχής, στην οποία επιστρέφονται και αφού προηγουμένως σφραγιστούν παρουσία του παραδίδοντος, συντασσομένης προς τούτο σχετικής εκθέσεως. 2.Οι ναρκωτικές ουσίες που προορίζονται για εκπαιδευτικούς σκοπούς αποτελούν δημόσιο υλικό εμπιστευμένο στις Αστυνομικές Αρχές και αποτελούν πάντοτε αντικείμενο ελέγχου και επιθεώρησης των καθ’ ιεραρχία προϊσταμένων στα πλαίσια των κειμένων διατάξεων. 3.Κατά την πρώτη εφαρμογή της παρούσας απόφασης, οι ναρκωτικές ουσίες που κατέχονται για εκπαιδευτικούς σκοπούς, βάσει προηγούμενων διαδικασιών, επιστρέφονται στις Αρχές από τις οποίες είχαν παραληφθεί. Σελ.  24,84106 Τεύχος 1335 Σελ. 118 4.Περιστατικά απώλειας ή φθοράς ναρκωτικών ουσιών, για λόγους διάφορους εκείνων που προβλέπονται στην παρούσα απόφαση, καθώς και κλοπής, αναφέρονται από το διαπιστώσαντα τόσο στην Αστυνομική Αρχή, υπό την ευθύνη της οποίας διεξάγεται η εκπαίδευση, όσο και στην αρμόδια κατά τόπο και καθ’ ύλην Αστυνομική Υπηρεσία στα πλαίσια των καθορισμένων από τις κείμενες -διατάξεις διαδικασιών. 5.Τα πρακτικά που συντάσσονται κατά τις διατάξεις της παρούσας καταστρέφονται μετά την πάροδο πέντε ετών. Σε περίπτωση που διενεργείται σχετική ποινική ή διοικητική έρευνα ή εξέταση διατηρούνται μέχρι να εκκαθαριστεί τελεσιδίκως η εκκρεμότητα. Καταργούμενες διατάξεις Άρθρ.6.-Από την έναρξη ισχύος της παρούσας, καταργείται η υπ’ αριθ. 6501/7/2θ από 29-11-1996 (ΦΕΚ Β΄ 1095) απόφαση Υπουργών Οικονομικών και Δημόσιας Τάξης. Έναρξη ισχύος Άρθρ.7.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.  Για την κατάταξη στις Σχολές Αστυφυλάκων και Πυροσβεστών πολιτών που διακρίνονται για εξαίρετες πράξεις βλ. άρθρ. 31 Νομ. 2800/29-29 Φεβρ. 2000 (ΦΕΚ Α΄41) ανωτ. σελ. 16,60771. 4.Α.η.51 Σχολές Σωμάτων Ασφαλείας   859